BASES DA CONVOCATORIA PARA CUBRIR PRAZAS DE PERSOAL LABORAL INCLUIDAS NAS OFERTAS DE EMPREGO PÚBLICO DOS ANOS 2017 E 2018
ADMINISTRACIÓN LOCAL — Municipal — Moaña (Persoal, oposicións, 17/02/2020)

Na Resolución de Alcaldía núm.2020-0027, do 17 de xaneiro de 2020, aprobáronse as seguintes bases: O obxecto desta convocatoria é cubrir as prazas e postos de traballo vacantes no cadro de persoal, incluídos na Oferta de Emprego Público do ano 2017, aprobada por acordo da Xunta de Goberno local do 6 de marzo de 2017 (BOP núm.156, do 16 de agosto de 2017 e DOG núm.221, do 21 de novembro de 2017) e na Oferta de Emprego Público do ano 2018, aprobada por Resolución de Alcaldía 2018-0900 do 28 de decembro de 2018 (BOP núm.94, do 20 de maio de 2019 e DOG núm.44, do 4 de marzo de 2019). O número de prazas vacantes que se convocan, a súa denominación e características son as seguintes: 1 praza de oficial 1ª de carpintería. Grupo 4B equiparado a efectos de titulación ao grupo C2 de persoal funcionario.1 praza de oficial 1ª de albanelería. Grupo 4B equiparado a efectos de titulación ao grupo C2 de persoal funcionario. O texto íntegro das bases xerais e específicas publicaranse no Boletín Oficial da Provincia de Pontevedra (BOP), no taboleiro de anuncios e na sede electrónica do Concello de Moaña https://concellodemoana.sedelectronica. gal. No Diario Oficial de Galicia (DOG) e no Boletín Oficial do Estado (BOE) publicarase un anuncio da convocatoria. O sistema de selección para ingresar nas prazas convocadas será o determinado nas bases específicas de cada unha delas.1. Para seren admitidos/as á realización das probas selectivas, de conformidade co establecido no artigo 56 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público (TREBEP), as persoas candidatas que desexen tomar parte no proceso selectivo deberán acreditar os seguintes requisitos: 1. a) Ter a nacionalidade española, sen prexuízo do disposto no artigo 57 do TREBEP, respecto do acceso ao emprego público de nacionais doutros estados.1. b) Posuír a capacidade funcional para o desempeño das tarefas.1. c) Ter cumpridos os dezaseis anos de idade e non exceder, se é o caso, da idade máxima de xubilación forzosa.1. d) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban en caso do persoal laboral, no que tivese sido separado ou inhabilitado.1. e) Posuír ou estar en disposición de obter a titulación esixida nas bases específicas para o ingreso na praza. No caso de equivalencia ou homologación deberá xustificarse con certificado expedido polo organismo competente para establecelas e expedilas.1. f) Non atoparse incurso/a en ningunha das causas de incapacidade ou incompatibilidade que determine a lexislación vixente.1. g) Calquera outro requisito que se fixe nas bases específicas de cada convocatoria.2. Todos os requisitos anteriores deberán posuílos as persoas aspirantes o día en que remate o prazo de presentación das solicitudes e conservalos, polo menos, ata a data do nomeamento.1. As persoas que desexen tomar parte no proceso selectivo desta convocatoria deberán facelo constar mediante unha solicitude dirixida á Sra. Alcaldesa – presidenta da Corporación, na que constarán, polo menos, os datos persoais da persoa que solicita co seu enderezo, número de teléfono, enderezo de correo electrónico e a denominación da praza ou posto ao que opta. Presentaranse no Rexistro Xeral ou na Sede Electrónica do Concello de Moaña achegando orixinal ou copia do DNI ou tarxeta acreditativa da súa identidade, expedida polas autoridades competentes no caso de cidadanía comunitaria e, se fose o caso, a documentación orixinal ou copia acreditativa dos méritos alegados para a fase de concurso. Para seren admitidos/as nas probas selectivas correspondentes, as persoas aspirantes manifestarán nas súas solicitudes que reúnen todas e cada unha das condicións e requisitos esixidos na data en que remate o prazo de presentación de solicitudes. As persoas aspirantes achegarán nas solicitudes a seguinte documentación: 2. O prazo para presentar as solicitudes será de vinte días naturais, contados a partir do día seguinte ao da publicación do anuncio da convocatoria no Boletín Oficial do Estado.3. A presentación das solicitudes poderá facerse no Rexistro Xeral ou Sede Electrónica do Concello de Moaña ou en calquera das formas establecidas no artigo 16.4 da Lei 39/2015, do 1 de outubro, do procedemento administrativo común das administracións públicas. As solicitudes que se presenten a través das oficinas de correos deberán entregarse en sobre aberto para seren seladas e datadas polo persoal funcionario de Correos antes de seren certificadas. As solicitudes que non se presenten no Rexistro Xeral do Concello de Moaña deberán enviarse vía fax ao Concello (986310104), debidamente seladas antes do fin do prazo para a presentación de solicitudes.4. As persoas aspirantes con algunha discapacidade deberán indicalo na súa solicitude e, de ser o caso, solicitarán as posibles adaptacións de tempo e medios para realizar os exercicios nos que a adaptación fose necesaria e posible.5. Segundo a Ordenanza de normalización lingüística do Concello de Moaña o idioma de traballo e comunicación nesta administración local é o galego polo que os distintos exercicios da fase de oposición realizaranse nesta lingua. Porén, para dar cumprimento ao previsto na Lei 2/2015, do 29 de abril, de emprego público de Galicia, aquelas persoas que desexen realizar os exercicios en castelán deberán solicitalo expresamente nun escrito á parte que deberán presentar dentro do prazo de presentación de solicitudes. Por motivos de operatividade, unha vez feita a solicitude na que se escolla un idioma non se permitirá a súa modificación nin se admitirán as solicitudes presentadas fóra deste prazo.6. As persoas aspirantes quedan vinculadas aos datos que consten na súa solicitude, se ben os erros de feito que se poidan detectar poderán emendarse ou repararse en calquera momento, ben de oficio ou a petición de parte, sen que isto supoña a posibilidade de achegar nova documentación.7. A Administración poderá requirir a mostra dos documentos orixinais para o cotexo das copias simples presentadas.1. Rematado o prazo dos vinte días naturais sinalados para a presentación das solicitudes, a alcaldesa ditará resolución declarando aprobada a listaxe de persoas admitidas e excluídas, especificando, se é o caso, as causas da exclusión, que se publicará no BOP, no taboleiro de anuncios e na sede electrónica do Concello de Moaña https://concellodemoana.sedelectronica. gal.2. As persoas aspirantes excluídas disporán dun prazo de dez días hábiles, contados a partir do seguinte ao da publicación da resolución no BOP, para poder emendar, de ser o caso, o defecto que motivase a exclusión. A listaxe provisional elevarase a definitiva transcorrido o prazo de reclamacións, se non as houbese. No suposto de que se produzan reclamacións, deberá ditarse unha nova resolución estimatoria ou desestimatoria coa listaxe definitiva que se publicará no BOP e no taboleiro de anuncios do Concello.3. Contra a resolución aprobatoria da listaxe definitiva, poderase interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ao da notificación, ou ben recurso contencioso–administrativo perante o Xulgado do Contencioso- Administrativo de Pontevedra.4. O feito de figurar incluído/a na relación de persoas admitidas e excluídas non prexulga que se lles recoñeza ás persoas interesadas posuír os requisitos esixidos no procedemento selectivo convocado, que deberán xustificar documentalmente no suposto de que as persoas aspirantes admitidas superen as probas selectivas.1. O tribunal cualificador do proceso selectivo estará integrado por cinco membros titulares (un presidente, un secretario e tres vogais) e cinco suplentes que serán designados pola alcaldesa. A Resolución na que se nomean as persoas titulares e suplentes integrantes do tribunal cualificador publicarase no BOPPO e no taboleiro de anuncios do concello xuntamente coa lista de persoas admitidas e excluídas de cada proceso selectivo. A composición do tribunal axustarase aos principios de imparcialidade e profesionalidade dos seus membros, que deberán posuír unha titulación ou especialización igual ou superior á esixida para acceder ás prazas convocadas e terán voz e voto, agás no caso do/a secretario/a. A pertenza aos órganos de selección será sempre a título individual, non poderán desempeñarse en representación nin por conta de ninguén. Non pode rán formar parte do tribunal as persoas de elección ou designación política ou o persoal funcionario interino.2. O tribunal poderá incorporar nos seus traballos a asesores/as especialistas, con voz e sen voto, cando a natureza ou as circunstancias dalgunha das probas así o aconselle, estes/as limitaranse a prestaren a súa colaboración nas súas especialidades técnicas.3. As persoas integrantes do tribunal deberán absterse de intervir, comunicando tal circunstancia á alcaldesa-presidenta, cando concorran nelas algunha das circunstancias previstas no artigo 23 da Lei 40/2015, do 1 de outubro, de réxime xurídico do sector público (LRXSP), así como cando tivesen realizado tarefas de preparación de aspirantes durante os cinco anos anteriores á publicación desta convocatoria. Así mesmo, os/as aspirantes poderán recusar as persoas integrantes do tribunal cando concorran nelas algunha das circunstancias previstas para a abstención e de conformidade co estabelecido no artigo 24 da LRXSP. O tribunal, para actuar validamente, requirirá a presenza da maioría absoluta das persoas que o integran, titulares ou suplentes, e axustará as súas actuacións ao disposto nas Leis 39/2015 e 40/2015, así como nas bases reguladoras desta convocatoria.4. Na sesión constitutiva do tribunal serán adoptadas as decisións oportunas para o correcto desenvolvemento das probas selectivas. O tribunal, para actuar validamente, requirirá a presenza da maioría absoluta das persoas que o integran, titulares ou suplentes, e axustará as súas actuacións ao disposto na LRXSP e nas bases xerais e específicas reguladoras desta convocatoria. No caso de ausencia da presidenta titular e do suplente, actuará no seu lugar o/a vogal que se nomeou en primeiro lugar.5. O tribunal cualificador adoptará as medidas precisas nos casos que resulte necesario para que as persoas aspirantes con discapacidade gocen de similares condicións para realizar os exercicios que as dos demais aspirantes; disporán, se é o caso, das posibles adaptacións de tempo e de medios.6. As persoas que integran o tribunal que asistan ás sesións percibirán as axudas de custo pola súa asistencia segundo as contías legalmente estabelecidas.1. A data e hora para o comezo do primeiro exercicio das probas fixarase xunto coa publicación da listaxe definitiva de persoas admitidas e excluídas. A data das seguintes probas será fixada polo tribunal de acordo coas normas fixadas na base decimo primeira e publicadas na sede electrónica do Concello de Moaña https://concellodemoana.sedelectronica. gal. e no taboleiro de anuncios da Cas a do Concello.2. As persoas aspirantes serán convocadas para cada exercicio nun único chamamento, quedando decaídas no seu dereito as persoas opositoras que non comparezan a realizalo, salvo os casos debidamen te xustificados, que resolverá o tribunal.3. No concurso–oposición o tribunal deberá reunirse antes da data fixada para o primeiro exercicio da oposición co fin de efectuar a valoración e a cualificación dos méritos achegados polas persoas aspirantes.4. As persoas aspirantes deberán presentarse para realizar cada exercicio provistos do DNI, ou documento fidedigno acreditativo da súa personalidade a xuízo do tribunal, e tamén cos medios materiais adecuados que sexan necesarios para a práctica daqueles.5. Serán funcións do tribunal baremar a documentación achegada para valorar os méritos e corrixir e valorar as probas teóricas, prácticas ou test, segundo se determine en cada caso. Os procedementos de selección, en fase de oposición, consistirán en probas de coñecementos xerais ou específicos teóricos, teórico–prácticos, test, etc., segundo a natureza e as funcións dos postos de traballo que van desempeñar. Os exercicios que realizarán as persoas aspirantes descríbense nas bases específicas e na base décimo primeira das bases xerais. Na fase de concurso comprobaranse e cualificaranse os méritos achegados polas persoas aspirantes conforme o baremo descrito nas bases específicas.1. Cando así o considere, o tribunal poderá requirir ás persoas opositoras que acrediten a súa identidade.2. Na realización e corrección dos exercicios garantirase o anonimato, salvo en aqueles que pola súa natureza non sexa posible realizalos de forma anónima, podendo o tribunal utilizar os medios que considere oportunos.3. Cando non sexa posible que todas as persoas opositoras realicen os exercicios de xeito simultáneo a orde de actuación das persoas opositoras iniciarase alfabeticamente pola primeira da letra «K», de conformidade co establecido na Resolución do 20 de xaneiro de 2017 (DOG núm.20, do 30 de xaneiro) pola que se publica o resultado do sorteo ao que se refire ao Regulamento de selección de persoal da Comunidade Autónoma de Galicia, ao tratarse dunha convocatoria correspondente á oferta de emprego público para o ano 2017.4. Concluído cada un dos exercicios, o tribunal fará pública, no taboleiro de anuncios e na sede electrónica do Concello de Moaña https://concellodemoana.sedelectronica. gal, a relación de persoas aspirantes que o superasen coa indicación da puntuación obtida. Os opositores non incluídos na lista terán a consideración de non aptos. Esta publicación deberá facerse, polo menos, con 12 horas de antelación á nova reunión do tribunal cando se trate do mesmo exercicio, e con 24 horas de antelación cando se trate dun novo exercicio. Todas as persoas aspirantes terán un prazo de cinco días hábiles, contados a partir do día seguinte ao da publicación da listaxe, para presentar as reclamacións que consideren oportunas. Logo de resolver, no seu caso, as alegacións presentadas, ou transcorrido o citado prazo, convocarase ás persoas aspirantes que o superaron para a realización do seguinte exercicio.5. Desde o momento en que remate un exercicio ou proba ata que comece o seguinte deberá transcorrer un prazo mínimo de 48 horas.6. Os exercicios serán realizados a porta pechada, sen outra asistencia que as persoas integrantes do tribunal, as persoas colaboradoras designadas por este e as persoas opositoras, excepto para a lectura por parte das persoas opositoras dos exercicios escritos, que se realizará en sesión pública. Neste caso, a persoa aspirante que non acuda á lectura pública será declarada non apta e polo tanto eliminada do proceso selectivo.7. Se en calquera momento do proceso selectivo chegase ao coñecemento do tribunal que algunha das persoas aspirantes non posúe a totalidade dos requisitos esixidos na respectiva convocatoria, tras a audiencia da persoa interesada, deberá proporlle á alcaldesa–presidenta a súa exclusión indicando as deficiencias ou falsidades observadas para os efectos procedentes.8. Contra os acordos do tribunal poderá interporse recurso administrativo de alzada ante a alcaldesa–presidenta que o nomeou, segundo o previsto na Lei do procedemento administrativo común das administracións públicas. Cada un dos exercicios dos procesos selectivos puntuaranse de conformidade co sinalado nas bases específicas correspondentes a cada proceso selectivo.1. Na fase de concurso, previa á fase de oposición e que non terá carácter eliminatorio nin poderá terse en conta para superar os exercicios da fase de oposición, comprobaranse e cualificaranse os méritos achegados polas persoas aspirantes, que deben xustificarse con documentos orixinais ou copias simples acreditativas daqueles, e que necesariamente foron presentadas xuntamente coa solicitude de participación no proceso selectivo. Non serán tidas en conta nin valoradas as presentadas con posterioridade á solicitude.2. A cualificación dos méritos na fase de concurso será anterior á primeira proba da fase de oposición e as puntuacións outorgadas serán publicadas no taboleiro de anuncios do Concello antes do comezo do primeiro exercicio de oposición. Contra esta valoración, as persoas interesadas poderán formular alegacións ante o tribunal seleccionador no prazo de dez días, contados a partir da súa publicación no taboleiro de anuncios do Concello.3. A puntuación máxima na fase de concurso non poderá superar os 20 puntos, por todos os conceptos, equivalentes ao 20% da puntuación total do proceso.4. Nesta fase valoraranse os méritos específicos adecuados ás características da praza, segundo o previsto nas bases específicas correspondentes a cada proceso selectivo puntuándose de conformidade co baremo sinalado nestas.1. A puntuación na fase de oposición será de 80 puntos por todos os conceptos, equivalentes ao 80% da puntuación total do proceso selectivo. Nas bases específicas regularase a cualificación de cada exercicio obrigatorio e eliminatorio, e será necesario para aprobar cada un destes obter unha puntuación mínima do 50% dos puntos posibles.2. A cualificación de cada aspirante nos diferentes exercicios será o resultado da media aritmética das puntuacións outorgadas por todas as persoas integrantes do tribunal. Cando entre dúas puntuacións outorgadas por parte das persoas integrantes do tribunal exista unha diferenza de tres ou mais enteiros, serán excluídas automaticamente ambas, a maior e a menor, e calcularase a media aritmética coas puntuacións concedidas polas demais persoas integrantes do tribunal.3. As persoas aspirantes disporán dun prazo de cinco días hábiles, que contarán dende o día seguinte ao da publicación das puntuacións de cada exercicio da fase de oposición e da puntuación total da fase de oposición, para facer alegacións a estas.1. Á cualificación obtida polas persoas aspirantes, resultante da suma das puntuacións outorgadas nos distintos exercicios obrigatorios e eliminatorios, sumaráselle a que corresponda aos exercicios obrigatorios non eliminatorios, os voluntarios e, de ser o caso, as puntuacións obtidas na fase de concurso, acadando así a puntuación total final. Determinada a cualificación final das persoas aspirantes, o tribunal fará pública a relación de persoas aprobadas por orde de puntuación no taboleiro de anuncios do Concello.2. O tribunal non poderá en ningún caso aprobar nin declarar que superaron as probas selectivas un número superior de aspirantes ao das prazas ou postos de traballo convocados. Calquera proposta de persoas aprobadas que contraveña o establecido anteriormente será nula de pleno dereito. Non obstante, o tribunal, ao cualificar cada un dos exercicios, non terá en conta a limitación anterior, que só se considerará ao formularlle á alcaldesa–presidenta a proposta coa relación de persoas aprobadas, na que só se incluirán aquelas persoas opositoras que obtivesen a maior puntuación total final, que nunca poderá ser superior ao numero de prazas ou postos de traballo convocados en cada proceso selectivo. A proposta do tribunal terá carácter vinculante.3. A partir da data de publicación da listaxe, abrirase un prazo de cinco días hábiles para a presentación d as reclamacións.4. No suposto de empate na puntuación total final de dúas ou máis persoas aspirantes, este resolverase a favor das persoas que cumpran por orde de preferencia os seguintes requisitos: 1º) Ter a condición de vítima de violencia de xénero.2º) Ser muller.3º) Ter maior puntuación no segundo exercicio da fase de oposición.4º) Ter a maior puntuación no apartado a) do baremo da fase de concurso.5º) De persistir o empate resolverase por sorteo.1. Nas quendas libres, a listaxe definitiva de persoas aprobadas por orde de puntuación utilizarase para cubrir necesidades de emprego de carácter interino ou temporal. Asemade poderán ser chamados nos mesmos termos para prover temporalmente postos reservados ao persoal laboral, cando o seu grupo, categoría e funcións sexan as mesmas. No caso de que a documentación da solicitude foxe presentada con copia simple, as persoas aprobadas terán que traer os documentos orixinais para cotexar que coinciden coa documentación achegada. O Tribunal examinará que a documentación coincida coa presentada e se deducise que existe algunha anomalía ou carece dalgún requisito corrixirá a baremación ou eliminará á persoa da listaxe de reserva segundo proceda. As listaxes serán elaboradas polos tribunais cualificadores dos distintos procesos selectivos e serán aprobadas na Xunta de Goberno local xunto cos resultados definitivos do proceso selectivo.2. Estas listaxes estarán en vigor ata que se realice un novo proceso selectivo, coa finalidade de prover en propiedade os postos correspondentes ás categorías das que se trate e, en todo caso, por un prazo máximo de 4 anos. En consecuencia, perderán a súa vixencia todas as listaxes de reserva correspondentes ás categorías das prazas convocadas xeradas a partir de calquera proceso selectivo anterior a esta convocatoria.1.—Cando sexa necesario proceder aos correspondentes chamamentos ofertarase á primeira persoa da lista que estea pendente de chamar. O chamamento para a comunicación das ofertas de traballo farase telefonicamente. A persoa funcionaria que as realice fará constar nun libro de rexistros todas as chamadas realizadas. No libro de rexistro de chamadas anotarase o día e hora da chamada, a persoa destinataria, se houbo ou non resposta, resumo da conversación mantida e se acepta ou non o chamamento. Realizaranse ata tres chamamentos telefónicos en horario de mañá, espazados por un tempo mínimo dunha hora, durante dous días consecutivos, ao teléfono de contacto que cada un indique na súa solicitude. En casos de extrema urxencia da contratación realizaranse os tres intentos no mesmo día. Cando non sexa posible contactar coa persoa candidata esta manterase no mesmo posto da lista e chamarase ao seguinte.2.—Cando se produza o cesamento dunha persoa integrante da listaxe, esta pasará ao final da listaxe. Porén, as persoas integrantes das listaxes non perderán a orde de prelación que en cada momento lles corresponda nestas ata que o tempo total das contratacións sexa de 6 meses, de tal maneira que se a contratación para a que son chamados ten unha duración inferior, retornarán ao posto que lles correspondía na listaxe.3.—As persoas integrantes das listaxes manterán o mesmo posto cando renuncien ao traballo ofertado sempre que acheguen a documentación que acredite algunha das seguintes situacións: 4.—Serán eliminadas das listaxes aquelas persoas que: Coas persoas opositoras que superen todas ou algunha das probas dos procesos selectivos polo sistema de promoción interna crearase unha lista única de substitucións para habilitar os seus integrantes para o desenvolvemento de funcións de superior categoría propias dos postos para os que opositaron e que se atopen circunstancialmente vacantes, nos casos de urxente ou inaprazable necesidade ou naqueles outros casos accidentais que o demandaran xustificadamente por non estar desempeñados efectivamente polos seus titulares.1. As persoas aprobadas e propostas polo Tribunal deberán presentar, se non o fixeron anteriormente, dentro dun prazo de 20 días naturais contados desde a publicación dos resultados das probas, os documentos orixinais acreditativos de capacidade e dos requisitos esixidos na convocatoria para acceder á praza convocada. Deberá achegar ademais: 2. Ante a imposibilidade, debidamente xustificada, de presentar os documentos sinalados, as persoas aspirantes poderán acreditar que reúnen as condicións esixidas mediante calquera outro medio de proba admitido en dereito.3. A persoa que non presentase a documentación sinalada dentro dos prazos fixados, salvo causa de forza maior debidamente xustificada, non poderá ser nomeada funcionaria de carreira ou persoal laboral fixo, segundo corresponda, nin tampouco se do exame da documentación se deducise que carece dalgún dos requisitos esixidos.4. As persoas aspirantes aprobadas que tivesen a condición de persoal funcionario ou laboral fixo do Concello de Moaña estarán exentas de xustificar as condicións e os requisitos xa acreditados para obter o seu anterior nomeamento e deberán presentar soamente a xustificación dos requisitos específicos esixidos para o acceso.1. Concluído o proceso selectivo, as persoas aspirantes propostas polo Tribunal serán nomeadas persoal funcionario de carreira ou persoal laboral fixo pola Sra. alcaldesa–presidenta, unha vez que se teña xustificado documentalmente o cumprimento dos requisitos esixidos nestas bases para o ingreso.2. A proposta do tribunal cualificador terá carácter vinculante para a Alcaldía, que ordenará a publicación dos nomeamentos no BOP, sen prexuízo da súa toma de posesión unha vez que se practique a notificación persoal de nomeamento.3. A toma de posesión efectuarase dentro do prazo máximo dun mes a partir a partir do día seguinte ao da publicación do nomeamento; previamente deberán prometer ou xurar o cargo na forma estable cida no Real decreto 707/1979, do 5 de abril. De non facelo, sen existir causa xustificada, que deberá ser alegada e aceptada, as persoas nomeadas quedarán en situación de cesantes, anulándose todas as actuacións conducentes ao nomeamento, sen prexuízo das responsabilidades nas que puidese ter incorrido por falsidade na solicitude de participación. Neste caso, o tribunal poderá formular nova proposta de nomeamento a favor da persoa aspirante que, tendo superado a totalidade do proceso selectivo, lle segue na orde de puntuación.4. Os funcionarios municipais que sexan nomeados para a provisión dunha praza inmediatamente superior polo sistema de promoción interna deberán tomar posesión da mesma no prazo de dez días contados dende o día seguinte á notificación do nomeamento. As bases xerais e específicas desta convocatoria vinculan a Administración local, o tribunal cualificador e as persoas aspirantes que participen nos procesos selectivos convocados. Os tribunais de cada proceso selectivo quedan facultados para interpretar as bases da convocatoria e para resolver cantas dúbidas e incidencias presente a súa aplicación. Ademais poderán adoptar os acordos necesarios, procurando en todo caso a boa orde e desenvolvemento do proceso selectivo e deixando constancia nas actas das sesións de todos aqueles acordos que afecten ao desenvolvemento das probas. En todo o non previsto nestas bases estarase ao disposto: As bases da convocatoria e cantos actos administrativos deriven delas e das actuacións do tribunal poderán ser impugnadas nos casos e na forma estabelecida pola Lei 39/2015, do 1 de outubro, do procedemento administrativo común das administracións públicas, así como a Lei 29/1998, do 13 de xullo, reguladora da xurisdición contencioso-administrativa. A Administración local tamén poderá, de ser o caso, revisar as resolucións do tribunal segundo o previsto na citada Lei 39/2015, do 1 de outubro.1 praza Enmarcada no grupo 4B, equiparadas para os efectos de titulación ao subgrupo C2 de persoal funcionario. Estará dotada coas retribucións básicas e complementarias propias do posto de traballo que ocupe. Rexime de xornada completa e dedicación exclusiva. Establécese o sistema de concurso-oposición, en quenda libre. Na fase de concurso valoraranse os méritos específicos adecuados ás características da praza conforme ao baremo que se detalla nas bases específicas desta convocatoria. Ademais dos que figuran na base 5ª das xerais: Nesta f ase valoraranse os méritos específicos adecuados ás características da praza, segundo o seguinte A experiencia profesional acreditarase: 1) de 101 ou máis horas ou mais de 10 créditos: 0,50 puntos/ curso.2) de 51 a 100 horas ou de 6 a 10 créditos: 0,30 puntos/ curso.3) de 31 a 50 horas ou de 4 a 5 créditos: 0,20 puntos/ curso.4) de 11 a 30 horas ou de 1 a 3 créditos: 0,10 puntos/ curso.5) de 4 a 10 horas ou de 1 crédito: 0,05 puntos/ curso. No suposto de que non se acredite a duración dos cursos, estes serán valorados a razón de 0,05 puntos/curso. No caso de cursos de prevención de riscos laborais so se valorarán os cursos xenéricos ou os específicos desta ocupación. So se valorará a cada candidato un único curso de igualdade ou de prevención de riscos laborais, o que teña maior duración en horas. A participación en cursos de formación será certificada por un organismo oficial, centro homologado para impartilos ou colexio profesional, así como os impartidos polas organizacións sindicais pertencentes aos distintos planos de formación existentes (formación continua, FORCEM, etc.). No caso de centros homologados, na certificación deberá constar a resolución expresa da homologación. PRIMEIRO EXERCICIO: de carácter obrigatorio e eliminatorio. Consistirá en contestar por escrito a un test de 40 preguntas con catro respostas alternativas por pregunta, correspondentes aos contidos do programa, anexo I, desta convocatoria. O tempo de realización deste exercicio será de 60 minutos. Neste exercicio cada resposta incorrecta penalizará un terzo da puntuación dunha pregunta acertada e non se puntuarán as preguntas non contestadas. Cualificarase cunha puntuación de 0 (cero) a 40 (corenta) puntos, sendo necesario para superalo obter unha puntuación mínima de 20 (vinte) puntos. SEGUNDO EXERCICIO: de carácter obrigatorio e eliminatorio. Consistirá nunha proba práctica que versará sobre os traballos, os materiais, a maquinaria, os EPI’s e as tarefas propias do posto de traballo ao que se pretende optar e relacionadas coas materias obxecto do temario específico. Nesta proba valorarase a correcta aplicación dos coñecementos dos aspirantes e a súa formación profesional con respecto ás tarefas propias do posto. O tempo para a realización da proba será determinada polo tribunal antes do comezo desta. Cualificarase cunha puntuación de 0 (cero) a 40 (corenta) puntos, sendo necesario para superalo obter unha puntuación mínima de 20 (vinte) puntos. TERCEIRO EXERCICIO: de carácter obrigatorio e non eliminatorio. Proba de coñecemento da lingua galega. Consistirá en realizar unha proba escrita de coñecemento do idioma galego, no tempo máximo de 30 minutos, que determinará o tribunal co asesoramento do Servizo de normalización lingüística, e sen uso de material de apoio. Cualificarase como apto ou non apto. Estarán exentos da realización deste exercicio as persoas aspirantes que acrediten posuír o título CELGA 2 ou equivalente debidamente homologado polo órgano competente en materia de política lingüística da Xunta de Galicia, no día de finalización do prazo de presentación de solicitudes. As persoas aspirantes cualificadas como non aptas nesta proba deberán participar no primeiro curso de idioma galego que realice a administración autonómica ou local (Secretaría Xeral de Política Lingüística, Deputación de Pontevedra ou organismo competente) co fin de obter a debida capacitación. Tema 1.—A Constitución Española de 1978. Principios, dereitos e deberes fundamentais dos españois. Tema 2.—O municipio. Elementos. A organización municipal. Competencias. Distribución dos servizos públicos no territorio. Os distintos lugares, sitios, parroquias e distribución da poboación. Tema 3.—O procedemento administrativo local. Fases do procedemento administrativo. Tema 4.—O persoal ao servizo das corporacións locais. Dereitos, deberes e situacións administrativas do persoal ao servizo das administracións locais. Réxime de incompatibilidades. Tema 1. A carpintería. Nocións xerais. O taller de carpintería. Materiais empregados Tema 2. Ferramentas e equipos de taller de uso habitual nos traballos de carpintería. Tema 3. Maquinaria de uso habitual nos traballos de carpintería: mantemento, engraxe e coidados. Tema 4. Técnicas básicas de carpintería. Tipos de madeiras en carpintería e as súas características. Tema 5. Enfermidades da madeira. Preservación e defectos da madeira. Tratamentos. Tema 6. Acabados da madeira: tintes, pinturas, vernices. Tema 7. Coidado de madeiras, almacenaxe. Condicións dos locais. Tema 8. Tipos de taboleiros empregados en carpintería. Tema 9. Portas e fiestras de madeira, elementos de que constan, ferraxes de colgar e seguridade. Tema 10. Solos e revestimentos de madeira. Tema 11. Técnicas básicas da madeira: serrado, encolado, cravado, aparafusado, taladrado, cepillado, ensamblado. Tema 12. Traballos de mantemento e reparación máis frecuentes en carpintería. Tema 13. Principais traballos de carpintería na conservación de instalacións municipais. Tema 14. Colocación de pechaduras, armarios empotrados, portas, andeis, reparación de persianas e vernizado. Tema 15. Nocións xerais de interpretación de planos. Tema 16. Seguridade e saúde laboral. Riscos e medidas preventivas do posto de traballo de oficial carpinteiro. Proteccións persoais e colectivas nos traballos de carpintería. Tema 17. Mantemento e coidado das ferramentas: afiado de serruchos, formóns, escoplos, guillamen, gubias e pedra de afiar. Tema 18. Sistema métrico decimal. Medidas de lonxitude, superficie, capacidade e volume. Calculo da madeira: medición, cálculo de volume. Tema 19. O traballo en altura: escaleiras estadas e plataformas elevadoras. Tema 20. Manipulación manual de cargas. Riscos, causas e medidas preventivas.1 praza Enmarcada no grupo 4B, equiparadas para os efectos de titulación ao subgrupo C2 de persoal funcionario. Estará dotada coas retribucións básicas e complementarias propias do posto de traballo que ocupe. Rexime de xornada completa e dedicación exclusiva. Establécese o sistema de concurso-oposición, en quenda libre. Na fase de concurso valoraranse os méritos específicos adecuados ás características da praza conforme ao baremo que se detalla nas bases específicas desta convocatoria. Ademais dos que figuran na base 5ª das xerais: Nesta fase valoraranse os méritos específicos adecuados ás características da praza, segundo o seguinte A experiencia profesional acreditarase: — Por estar en posesión doutros títulos académicos superiores ao esixido para o ingreso, (relacionados co contido profesional da praza á que se opta), ata un máximo de 3 puntos, (só se valorará o titulo de maior gradación): 1) Título de técnico superior en proxectos de edificación, técnico superior en proxectos de obra civil ou equivalente (formación profesional de grao superior): 3 puntos.2) Título de técnico en construción, técnico en obras de interior, decoración e rehabilitación ou equivalente. (formación profesional de grao medio): 2 puntos. — Por ter realizado un máster ou curso de especialización cunha duración superior a 200 horas, relacionados co contido da praza á que se opta: 1 punto. — Por ter asistido a cursos de perfeccionamento e formación continua impartidos en centros oficiais, organizacións sindicais, administracións públicas ou centros autorizados e homologados, cuxo contido profesional se relacione coa praza á que se opta, ata un máximo de 4 puntos, computándose: 1) de 101 ou máis horas ou mais de 10 créditos: 0,50 puntos/ curso.2) de 51 a 100 horas ou de 6 a 10 créditos: 0,30 puntos/ curso.3) de 31 a 50 horas ou de 4 a 5 créditos: 0,20 puntos/ curso.4) de 11 a 30 horas ou de 1 a 3 créditos: 0,10 puntos/ curso.5) de 4 a 10 horas ou de 1 crédito: 0,05 puntos/ curso. No suposto de que non se acredite a duración dos cursos, estes serán valorados a razón de 0,05 puntos/curso. No caso de cursos de prevención de riscos laborais so se valorarán os cursos xenéricos ou os específicos desta ocupación. So se valorará a cada candidato un único curso de igualdade ou de prevención de riscos laborais, o que teña maior duración en horas. A participación en cursos de formación será certificada por un organismo oficial, centro homologado para impartilos ou colexio profesional, así como os impartidos polas organizacións sindicais pertencentes aos distintos planos de formación existentes (formación continua, FORCEM, etc.). No caso de centros homologados, na certificación deberá constar a resolución expresa da homologación. PRIMEIRO EXERCICIO: de carácter obrigatorio e eliminatorio. Consistirá en contestar por escrito a un test de 40 preguntas con catro respostas alternativas por pregunta, correspondentes aos contidos do programa, anexo I, desta convocatoria. O tempo de realización deste exercicio será de 60 minutos. Neste exercicio cada resposta incorrecta penalizará un terzo da puntuación dunha pregunta acertada e non se puntuarán as preguntas non contestadas. Cualificarase cunha puntuación de 0 (cero) a 40 (corenta) puntos, sendo necesario para superalo obter unha puntuación mínima de 20 (vinte) puntos. SEGUNDO EXERCICIO: de carácter obrigatorio e eliminatorio. Consistirá nunha proba práctica que versará sobre os traballos, os materiais, a maquinaria, os EPI’s e as tarefas propias do posto de traballo ao que se pretende optar e relacionadas coas materias obxecto do temario específico. Nesta proba valorarase a correcta aplicación dos coñecementos dos aspirantes e a súa formación profesional con respecto ás tarefas propias do posto. O tempo para a realización da proba será determinada polo tribunal antes do comezo desta. Cualificarase cunha puntuación de 0 (cero) a 40 (corenta) puntos, sendo necesario para superalo obter unha puntuación mínima de 20 (vinte) puntos. TERCEIRO EXERCICIO: de carácter obrigatorio e non eliminatorio Proba de coñecemento da lingua galega. Consistirá en realizar unha proba escrita de coñecemento do idioma galego, no tempo máximo de 30 minutos, que determinará o tribunal co asesoramento do Servizo de normalización lingüística, e sen uso de material de apoio. Cualificarase como apto ou non apto. Estarán exentos da realización deste exercicio as persoas aspirantes que acrediten posuír o título CELGA 2 ou equivalente debidamente homologado polo órgano competente en materia de política lingüística da Xunta de Galicia, no día de finalización do prazo de presentación de solicitudes. As persoas aspirantes cualificadas como non aptas nesta proba deberán participar no primeiro curso de idioma galego que realice a administración autonómica ou local (Secretaría Xeral de Política Lingüística, Deputación de Pontevedra ou organismo competente) co fin de obter a debida capacitación. Tema 1. A Constitución Española de 1978. Principios, dereitos e deberes fundamentais dos españois. Tema 2. O municipio. Elementos. A organización municipal. Competencias. Distribución dos servizos públicos no territorio. Os distintos lugares, sitios, parroquias e distribución da poboación. Tema 3. O procedemento administrativo local. Fases do procedemento administrativo. Tema 4. O persoal ao servizo das corporacións locais. Dereitos, deberes e situacións administrativas do persoal ao servizo das administracións locais. Réxime de incompatibilidades. Réxime disciplinario. Tema 1. A albanelería. Nocións xerais. O taller de albanelería. Materiais e ferramentas empregadas. Tema 2. Os planos. Lectura dun plano. Diferentes elementos, escalas, simboloxía, representacións gráficas e a súa interpretación. Tema 3. Redes Xerais de Rede de sumidoiros. Tipoloxía. Elementos. Instalación e posta en obra. Mantemento e reparacións. Tema 4. Redes de Saneamento: Rede de evacuación de augas residuais. Sistemas de instalación Partes da rede. Rede vertical. Rede horizontal. Colectores. Arquetas. Tema 5. Movemento de terras: Nivelación. Escavacións en gabias e en pozos. Tema 6. Reformulo de cimentos, muros e eixos de estrutura. Tema 7. Estruturas de formigón armado. Execución, interpretación de planos. Medios auxiliares, materiais e mantemento. Tema 8. Cubertas. Tipoloxía. Materiais. Sistemas construtivos. Cubertas inclinadas e materiais. Cubertas planas transitables e materiais. Cubertas planas non transitables e materiais. Tema 9. Bóvedas. Bóvedas de sillería. Cimbras de madeira para bóvedas. Bóvedas de sardinel. Bóvedas tabicadas. Escaleiras de bóvedas. Tema 10. Escaleiras. Tipoloxía. Trazado. Materiais e construción. Revestimento. Tema 11. Revestimentos continuos. Morteiros de cementos, materiais, posta en obra e acabados. Morteiros de cal, materiais, posta en obra e acabados. Morteiros bastardos, materiais e posta en obra. Yesos, posta en obra. Estucos, posta en obra. Tema 12. Revestimento de chans. Tipoloxía. Materiais. Sistemas construtivos. Tema 13. Revestimento de paredes. Tipoloxía. Materiais. Sistemas construtivos. Tema 14. Revestimento de teitos. Tipoloxía. Materiais. Sistemas construtivos. Tema 15. Albanelería. Fabricas de ladrillo. Tema 16. Axudas aos oficios: Calefacción. Instalacións especiais. Carpintería e cerraxería. Posta en obra. Aparellos sanitarios. Tema 17. Lei 31/1995, de 8 de novembro, de prevención de riscos laborais. Medidas de Seguridade. Real Decreto 1627/1997, de 24 de outubro, polo que se establecen disposicións mínimas de seguridade e saúde nas obras de construción. Tema 18. Medidas de Prevención de Riscos Laborais, proteccións colectivas e individuais. Medidas básicas para a realización de Primeiros Auxilios. Tema 19. Seguridade e hixiene e saúde laboral. Casos prácticos. Moaña, 21 de xaneiro de 2020.—A alcaldesa, Leticia Santos Paz.